title: Directiva Consiliului din 29 iulie 1991 privind condițiile de acordare de derogări temporare și limitate de la normele sanitar-veterinare comunitare specifice pentru producția și comercializarea de carne proaspătă

text:
               03/Volumul 10

               RO

               Jurnalul Ofícial al Uniunii Europene

               165

         31991L0498

               L 268/105

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 29 iulie 1991
   privind condițiile de acordare de derogări temporare și limitate de la normele sanitar-veterinare comunitare specifice pentru producția și comercializarea de carne proaspătă
   (91/498/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât carnea proaspătă figurează pe lista din anexa II la tratat; întrucât comercializarea acesteia constituie o sursă de venit pentru o parte importantă din populația agricolă;
   întrucât, pentru a asigura o dezvoltare rațională a acestui sector, pentru a mări productivitatea și a stabili progresiv condițiile pentru o piață internă, au fost stabilite norme sanitar-vetrinare privind producția și comercializarea la nivel comunitar prin Directiva 64/433/CEE (4), astfel cum a fost modificată și codificată prin Directiva 91/497/CEE (5);
   întrucât este posibil ca, având în vedere anumite situații particulare, unele unități să nu fie, la 1 ianuarie 1993, în măsură să respecte ansamblul de norme specifice prevăzute; întrucât, pentru a ține seama de situațiile locale și a evita închiderea bruscă a unor unități, ar trebui stabilit un regim de acordare de derogări limitate și temporare în cazul unităților aflate în funcțiune înainte de 1 ianuarie 1992;
   întrucât acordarea, pentru anumite unități, de eventuale derogări de la normele sanitar-vetrinare comunitare speciale, nu aduce atingere supunerii ansamblului de operațiuni de producție și de comercializare la normele de igienă stabilite în Directiva 64/433/CEE;
   întrucât este important ca aceste derogări să facă obiectul unui control din partea Comisiei pentru a se preveni orice risc de utilizare abuzivă; întrucât, în acest scop, ar trebui să se prevadă o procedură de instituire a unei cooperări strânse și eficiente între Comisie și statele membre în cadrul Comitetului permanent veterinar,
   ADOPTĂ PREZENTA DIRECTIVĂ:
   Articolul 1
   Statele membre se asigură că, începând cu 1 ianuarie 1996:

               —

               toate unitățile respectă cerințele Directivei 64/433/CEE;

               —

               carnea provenită din aceste unități poartă marca de sănătate prevăzută la capitolul IX din anexa I la Directiva 64/433/CEE sau, în cazul unităților prevăzute la articolul 4 din directiva menționată anterior, marca de sănătate prevăzută la alineatul (3) de la respectivul articol.

         Articolul 2
   (1)   Statele membre pot, până la 31 decembrie 1995, să autorizeze unitățile care, la data notificării prezentei directive, nu au fost considerate conforme cu condițiile de autorizare prevăzute în Directiva 64/433/CEE, să deroge de la anumite cerințe prevăzute la punctele 1-14 din anexa I la Directiva 64/433/CEE, atâta timp cât carnea provenită din respectivele unități este marcată cu ștampila națională.
   (2)   Nu pot obține o derogare, asemenea celei menționate la alineatul (1), decât unitățile care au prezentat autorității naționale competente, înainte de 1 aprilie 1992, o cerere în acest sens.
   Această cerere trebuie să fie însoțită de un plan și de un program de lucrări care să precizeze termenele în care unitatea se poate conforma cerințelor menționate la primul paragraf.
   În cazul în care se solicită asistență financiară din partea Comunității, nu pot fi acceptate decât cererile de proiecte în conformitate cu cerințele Directivei 64/433/CEE.
   Statele membre prezintă Comisiei, înainte de 1 iulie 1992, lista unităților pentru care se are în vedere acordarea unei derogări. Această listă trebuie să precizeze, pentru fiecare unitate, tipul și durata derogărilor avute în vedere, natura controalelor care urmează să se efectueze asupra cărnii provenite din unitatea în cauză și personalul însărcinat cu aceste controale.
   Autorizarea națională a unităților care nu au prezentat o cerere de derogare până la data menționată la primul paragraf sau a căror cerere a fost refuzată de statul membru în cauză trebuie să fie retrasă înainte de 1 ianuarie 1993.
   După primirea listei menționate la alineatul (4), prezentată de un stat membru, Comisia dispune de un termen de două luni pentru a analiza lista și a o prezenta, după caz, după modificare, Comitetului permanent veterinar, care se pronunță în conformitate cu procedura prevăzută la articolul 6.
   (3)   Comisia publică lista unităților care beneficiază de derogare.
   Articolul 3
   Cu efect de la 1 iulie 1992, articolul 2 din Directiva 88/409/CEE a Consiliului din 15 iunie 1988 de stabilire a normelor sanitar-veterinare aplicabile cărnii destinate pieței naționale și a nivelurilor taxei care se percepe în conformitate cu Directiva 85/73/CEE pentru inspecția cărnii menționate (6) se înlocuiește cu următorul text:

      „Articolul 2
      Statele membre iau, începând cu 1 ianuarie 1996, măsurile necesare pentru a garanta că toată carnea proaspătă, produsă pe teritoriul lor în vederea comercializării, se obține într-o unitate autorizată, în conformitate cu dispozițiile Directivei 64/433/CEE.”

   Articolul 4
   Până la 31 decembrie 1997, Republica Elenă este autorizată să mențină, în zonele defavorizate, cu o densitate redusă a populației, recunoscute în conformitate cu procedura prevăzută la articolul 6, sacrificările de ovine și caprine care, de la 15 februarie până la 15 mai, se efectuează în spații care nu satisfac cerințele din anexele I și II la Directiva 64/433/CEE și să deroge, în ceea ce privește cerința referitoare la apa caldă, de la dispozițiile din anexa II punctul 2 litera (a) la directiva menționată anterior.
   Republica Elenă se asigură că loturile de carne obținută în conformitate cu această derogare nu pot fi introduse pe piață decât în Grecia și numai după ce au fost supuse unei inspecții post-mortem de către un medic veterinar oficial și marcate cu ștampila prevăzută la articolul 4 litera A punctul 3 din Directiva 64/433/CEE.
   Pe baza unui raport al Comisiei, însoțit de eventuale propuneri, asupra cărora hotărăște cu majoritate calificată, Consiliul procedează la reexaminarea prezentului articol.
   Articolul 5
   În conformitate cu procedura prevăzută la articolul 6, Republica Federală Germania poate să obțină un termen suplimentar pentru unitățile situate în landurile fostei Republici Democrate Germania, în cadrul planurilor de restructurare în curs.
   Articolul 6
   În cazul în care se face trimitere la procedura prevăzută la prezentul articol, normele care se aplică sunt cele stabilite la articolul 16 din Directiva 64/433/CEE.
   Articolul 7
   Statele membre pun în aplicare actele cu putere de lege și actele administrative necesare pentru a se conforma articolului 2 alineatul (2) până la 1 ianuarie 1992 și celorlalte dispoziții ale prezentei directive până la 1 ianuarie 1993. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 8
   Prezenta directivă se adresează statelor membre.

      Adoptată la Bruxelles, 29 iulie 1991.

            Pentru Consiliu

            Președintele

         H. VAN DEN BROEK

      (1)  JO C 84, 2.4.1990, p. 100.

      (2)  JO C 183, 15.7.1991.

      (3)  JO C 332, 31.12.1990, p. 62.

      (4)  JO L 121, 29.7.1964, p. 2012/64.

      (5)  JO L 268, 24.9.1991, p. 69.

      (6)  JO L 194, 22.7.1988, p. 28.


title: Directiva 1999/20/CE a Consiliului din 22 martie 1999 de modificare a Directivelor 70/524/CEE privind aditivii din hrana animalelor, 82/471/CEE privind anumite produse folosite în hrana animalelor, 95/53/CE de stabilire a principiilor care reglementează organizarea controalelor oficiale în domeniul nutriției animalelor și 95/69/CE de stabilire a condițiilor și modalităților pentru autorizarea și înregistrarea anumitor întreprinderi și intermediari care operează în sectorul hranei pentru animale

text:
               03/Volumul 27

               RO

               Jurnalul Ofícial al Uniunii Europene

               138

         31999L0020

               L 080/20

               JURNALUL OFÍCIAL AL UNIUNII EUROPENE

      DIRECTIVA 1999/20/CE A CONSILIULUI

   din 22 martie 1999
   de modificare a Directivelor 70/524/CEE privind aditivii din hrana animalelor, 82/471/CEE privind anumite produse folosite în hrana animalelor, 95/53/CE de stabilire a principiilor care reglementează organizarea controalelor oficiale în domeniul nutriției animalelor și 95/69/CE de stabilire a condițiilor și modalităților pentru autorizarea și înregistrarea anumitor întreprinderi și intermediari care operează în sectorul hranei pentru animale
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât articolele 13-16 din Directiva 70/524/CEE (4), modificată de Directiva 96/51/CE (5) stabilesc anumite dispoziții privind distribuția și încorporarea în furaje a aditivilor și preamestecurilor și etichetarea aditivilor, preamestecurilor și furajelor combinate;
   întrucât Directiva 82/471/CEE (6) prevede la articolul 3 și în anexă anumite măsuri privind distribuția și etichetarea acestor produse;
   întrucât termenul de 1 aprilie 1998 prevăzut pentru punerea în aplicare de către statele membre a modificărilor la Directivele 70/524/CEE și 82/471/CEE, introduse de Directiva 96/51/CE și, respectiv, de Directiva 95/69/CE (7), este incompatibil cu datele prevăzute în Directiva 95/69/CE pentru finalizarea procedurilor de autorizare (1 aprilie 2001) și a procedurilor de înregistrare (1 septembrie 1998) pentru anumite unități și intermediari din domeniul hranei pentru animale; întrucât dispozițiile în cauză se aplică fără a aduce atingere termenelor prevăzute de Directiva 95/69/CE; întrucât, cu toate acestea, Directivele 70/524/CEE și 82/471/CEE trebuie modificate din motive de consecvență juridică;
   întrucât Directiva 95/53/CE a Consiliului din 25 octombrie 1995 de stabilire a principiilor care reglementează organizarea controalelor oficiale în domeniul hranei pentru animale (8) trebuie să vizeze toate produsele și substanțele folosite în Comunitate pentru hrana animalelor;
   întrucât, pentru a atinge obiectivul în cauză, Directiva 96/25/CE trebuie inclusă în lista de acte legislative în cazul căreia se aplică Directiva 95/53/CE; întrucât trimiterea la Directiva 77/101/CEE a Consiliului din 23 noiembrie 1976 privind comercializarea furajelor simple (9) trebuie eliminată din listă, deoarece între timp a fost abrogată de Directiva 96/25/CE;
   întrucât Directiva 95/69/CE prevede că în fiecare an statele membre trebuie să trimită celorlalte state membre o listă a întreprinderilor autorizate; întrucât procedurile de autorizare a întreprinderilor trebuie finalizate până la 1 aprilie 2001; întrucât, prin urmare, este necesar ca între timp, având în vedere controalele oficiale în domeniul hranei pentru animale și în special a comerțului intracomunitar, comunicarea să includă și unitățile care, deși nu au fost încă autorizate, pot continua să își desfășoare activitatea, în conformitate cu condițiile prevăzute de directiva menționată;
   întrucât este necesară modificarea în consecință a Directivelor 70/524/CE, 82/471/CEE, 95/53/CE și 95/69/CE,
   ADOPTĂ PREZENTA DIRECTIVĂ:
   Articolul 1
   Directiva 70/524/CEE se modifică după cum urmează:

               1.

               La articolul 13 se adaugă următorul alineat:
               „6.   Alineatele (1)-(3) se aplică fără a aduce atingere articolului 4 alineatul (2) și articolului 9 alineatul (2) din Directiva 95/69/CE”.

               2.

               Se inserează următorul articol:
               „Articolul 16a
               Articolele 14-16 privind autorizarea și numerele de înregistrare menționate în Directiva 95/69/CE se aplică de la 1 aprilie 2001.”

         Articolul 2
   Directiva 82/471/CEE se modifică după cum urmează:

               1.

               La articolul 3 se adaugă următorul alineat:
               „4.   Alineatul (3) se aplică fără a aduce atingere articolului 4 alineatul (2) din Directiva 95/69/CE”.

               2.

               În anexă, în cazul produselor menționate în capitolul 1 punctul 1 litera (a) din Directiva 95/69/CE, în coloana 7 („dispoziții speciale”), ultima liniuță din mențiunile care trebuie prevăzute pe ambalajul produsului, pe recipient sau pe eticheta lipită pe acesta, se înlocuiește cu următorul text:

                           „—

                           de la 1 aprilie 2001: numărul autorizației”.

         Articolul 3
   În Directiva 95/53/CE, la articolul 2 alineatul (1) litera (a), a treia liniuță se înlocuiește cu următorul text:

               „—

               Directiva 96/25/CE a Consiliului din 29 aprilie 1996 privind circulația materiilor prime furajere, de modificare a Directivelor 70/524/CEE, 74/63/CEE, 82/471/CEE și 93/74/CEE și de abrogare a Directivei 77/101/CEE”.

         Articolul 4
   În Directiva 95/69/CE, la articolul 6 alineatul (2), a doua și a treia teză se înlocuiesc cu următorul text:

      „Înainte de data de 31 decembrie a fiecărui an, statele membre trimit celorlalte state membre o listă a întreprinderilor menționate în articolul 2 alineatul (2) literele (a) și (b) și a intermediarilor autorizați în conformitate cu articolul 3 alineatul (1), precum și o listă a unităților și intermediarilor corespunzători, menționați în articolul 4 alineatul (2), care au înaintat cereri de autorizare asupra cărora statele membre nu au luat încă o decizie.
      La cerere, statele membre trimit celorlalte state membre lista completă a întreprinderilor menționate în articolul 2 alineatul (2) literele (c)-(f) sau o parte a acesteia, precum și lista completă sau o parte a listei întreprinderilor corespondente menționate în articolul 4 alineatul (2) care au depus cereri de autorizare cu privire la care statele membre nu au luat încă o decizie”.

   Articolul 5
   1.   Statele membre pun în aplicare actele cu putere de lege și actele administrative necesare pentru a se conforma prezentei directive până la 30 septembrie 1999. Statele membre informează de îndată Comisia cu privire la aceasta. Statele membre aplică măsurile de la 1 octombrie 1999.
   2.   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   3.   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 6
   Prezenta directivă intră în vigoare la data publicării în Jurnalul Oficial al Comunităților Europene.
   Articolul 7
   Prezenta directivă se adresează statelor membre.

      Adoptată la Bruxelles, 22 martie 1999.

            Pentru Comisie

            Președintele

         G. VERHEUGEN

      (1)  JO C 266, 25.8.1998, p. 14.

      (2)  JO C 328, 26.10.1998, p. 80.

      (3)  JO C 40, 15.2.1999, p. 10.

      (4)  JO L 270, 14.12.1970, p. 1. Directivă modificată ultima dată de Directiva 98/92/CE (JO L 346, 22.12.1998, p. 49).

      (5)  JO L 235, 17.9.1996, p. 39.

      (6)  JO L 213, 21.7.1982, p. 8. Directivă modificată ultima dată de Directiva 96/25/CE (JO L 125, 23.5.1996, p. 35).

      (7)  JO L 332, 30.12.1995, p. 15. Directivă modificată de Directiva 98/92/CE.

      (8)  JO L 265, 8.11.1995, p. 17.

      (9)  JO L 32, 3.2.1977, p. 1. Directivă abrogată de Directiva 96/25/CE (JO L 125, 23.5.1996, p. 35).


title: Directiva 2004/82/CE a Consiliului din 29 aprilie 2004 privind obligația operatorilor de transport de a comunica datele privind pasagerii

text:
Anunţ juridic important

|

32004L0082

Official Journal L 261 , 06/08/2004 P. 0004 - 0004 Official Journal L 261 , 06/08/2004 P. 0024 - 0027 Ediţie specială în limba cehă Chapter 19 Volume 07 P. 74  - 77 Ediţie specială în limba estonă Chapter 19 Volume 07 P. 74  - 77 Ediţie specială în limba maghiară Chapter 19 Volume 07 P. 74  - 77 Ediţie specială în limba lituaniană Chapter 19 Volume 07 P. 74  - 77 Ediţie specială în limba letonă Chapter 19 Volume 07 P. 74  - 77 Ediţie specială în limba malteză Chapter 19 Volume 07 P. 74  - 77 Ediţie specială în limba polonă Chapter 19 Volume 07 P. 74  - 77 Ediţie specială în limba slovacă Chapter 19 Volume 07 P. 74  - 77 Ediţie specială în limba slovenă Chapter 19 Volume 07 P. 74  - 77

		20040429Directiva 2004/82/CE a Consiliuluidin 29 aprilie 2004privind obligația operatorilor de transport de a comunica datele privind pasageriiCONSILIUL UNIUNII EUROPENE,având în vedere Tratatul de instituire a Comunității Europene, în special articolul 62 alineatul (2) litera (a) și articolul 63 alineatul (3) litera (b),având în vedere inițiativa Regatului Spaniei [1],întrucât:(1) Pentru a combate în mod eficient imigrația ilegală și pentru a îmbunătăți controalele la frontieră, este esențial ca toate statele membre să adopte dispoziții care să stabilească obligațiile operatorilor de transport aerieni care transportă pasageri pe teritoriul statelor membre. De asemenea, pentru atingerea acestui obiectiv cu o cât mai mare eficiență, trebuie armonizate cât de mult posibil sancțiunile pecuniare prevăzute de statele membre în cazul nerespectării obligațiilor care revin operatorilor de transport, ținând seama de diferențele între sistemele și practicile legale ale statelor membre.(2) Consiliul European din 25 și 26 martie 2004 adoptă o declarație asupra combaterii terorismului, care subliniază nevoia de a accelera analiza măsurilor ce trebuie luate în acest scop și de a face progrese în ceea ce privește propunerea de directivă a Consiliului privind obligația operatorilor de transportde a comunica datele privind persoanele transportate, în vederea ajungerii rapid la un acord cu privire la această măsură.(3) Este important a evita inacțiunea Comunității în combaterea imigrației ilegale.(4) De la 1 mai 2004, Consiliul nu mai poate hotărî la inițiativa unui stat membru.(5) Consiliul a epuizat toate posibilitățile de a obține în termen avizul Parlamentului European.(6) Ținând seama de aceste circumstanțe excepționale, directiva ar trebui adoptată în lipsa avizului Parlamentului European.(7) Obligațiile care trebuie impuse operatorilor de transport în temeiul prezentei directive sunt complementare celor stabilite în temeiul dispozițiilor articolului 26 din Convenția de punere în aplicare a Acordului Schengen din 14 iunie 1985, semnată în 1990, completate de Directiva 2001/51/CE a Consiliului [2], dat fiind că cele două tipuri de obligații concură la realizarea aceluiași obiectiv, și anume controlul fluxurilor migratoare și combaterea imigrației ilegale.(8) Fără a aduce atingere dispozițiilor Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date [3], este necesar să nu se aducă atingere libertății statelor membre de a menține sau de a introduce obligații suplimentare pentru operatorii de transport aerieni sau pentru alte anumite categorii de operatori de transport, inclusiv în ceea ce privește informațiile sau datele referitoare la biletele dus-întors, indiferent dacă fac sau nu obiectul prezentei directive.(9) Pentru a combate într-un mod cât mai eficient imigrația ilegală și pentru atingerea acestui obiectiv cu o cât mai mare eficiență, este indispensabil să se țină seama, fără a aduce atingere dispozițiilor Directivei 95/46/CE, imediat ce se ivește ocazia, de orice inovații tehnologice, în special în ceea ce privește integrarea și utilizarea trăsăturilor biometrice în informațiile care trebuie furnizate de către operatori de transport.(10) Statele membre ar trebui să se asigure că, în cazul acțiunilor intentate împotriva operatorilor de transport care pot duce la aplicarea de sancțiuni, dreptul la apărare și dreptul de a introduce acțiune împotriva unor astfel de decizii pot fi exercitate în mod efectiv.(11) Prezentele măsuri reiau posibilitățile de control prevăzute de Decizia Comitetului Executiv Schengen [SCH/Com-ex (94) 17, rev. 4], care urmăresc posibilitatea de a intensifica controalele la frontiere și de a prevedea timp suficient pentru a efectua un control amănunțit și aprofundat al fiecărui pasager, ca urmare a furnizării datelor privind persoanele transportate autorităților responsabile cu efectuarea controalelor.(12) Directiva 95/46/CE se aplică în ceea ce privește prelucrarea datelor cu caracter personal de către autoritățile statelor membre. Aceasta înseamnă că, dacă este adevărat că prelucrarea datelor furnizate privind pasagerii, efectuată în scopul controalelor la frontiere, s-ar justifica și pentru a permite utilizarea respectivelor date ca element de probă în proceduri privind aplicarea actelor cu putere de lege și a reglementărilor privind intrarea și imigrația, în special a dispozițiilor privind protecția ordinii publice și a siguranței naționale, orice altă prelucrare a respectivelor date care ar fi incompatibilă cu aceste obiective ar fi, în schimb, contrară principiului menționat la articolul 6 alineatul (1) litera (b) din Directiva 95/46/CE. Statele membre ar trebui să prevadă un regim de sancțiuni care s-ar aplica în cazul unei utilizări incompatibile cu obiectivele prevăzute de prezenta directivă.(13) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei directive și nu este obligată în temeiul acesteia și nici nu face obiectul aplicării sale. Dat fiind că prezenta directivă urmărește să dezvolte-ul Schengen în temeiul dispozițiilor titlului IV din Tratatul de instituire a Comunității Europene, Danemarca, în conformitate cu articolul 5 din respectivul protocol, decide, în termen de șase luni de la data la care Consiliul va fi adoptat prezenta directivă, dacă o transpune sau nu în legislația sa internă.(14) În ceea ce privește Islanda și Norvegia, prezenta directivă reprezintă o dezvoltare a dispozițiilor-ului Schengen prevăzut de Acordul încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state la transpunerea, punerea în aplicare și dezvoltarea-ului Schengen [4], care intră sub incidența articolului 1 punctul E din Decizia 1999/437/CE a Consiliului din 17 mai 1999 privind anumite norme de aplicare a respectivului acord [5].(15) Regatul Unit participă la prezenta directivă în conformitate cu articolul 5 din Protocolul de integrare a-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și în conformitate cu articolul 8 alineatul (2) din Decizia 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a participa la punerea în aplicare a unora dintre dispozițiile-ului Schengen [6].(16) Irlanda participă la prezenta directivă în conformitate cu articolul 5 din Protocolul de integrare a-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, și în conformitate cu articolul 6 alineatul (2) din Decizia 2002/192/CE a Consiliului din 28 februarie 2002 privind cererea Irlandei de a participa la punerea în aplicare a unora dintre dispozițiile-ului Schengen [7].(17) Prezenta directivă reprezintă un act întemeiat pe-ul Schengen sau care se raportează la acesta, în sensul articolului 3 alineatul (1) din Actul de aderare din 2003,ADOPTĂ PREZENTA DIRECTIVĂ:Articolul 1ObiectivPrezenta directivă urmărește să amelioreze controalele la frontiere și să combată imigrația ilegală, prin transmiterea în prealabil, autorităților naționale competente, de către operatorii de transport, a datelor privind pasagerii.Articolul 2DefinițiiÎn sensul prezentei directive:(a) "operator de transport" înseamnă orice persoană fizică sau juridică care asigură, cu titlu profesional, transportul persoanelor pe calea aerului;(b) "frontiere externe" înseamnă frontierele externe ale statelor membre cu țările terțe;(c) "control la frontieră" înseamnă un control efectuat la frontieră numai în cazul în care există o intenție de trecere a respectivei frontiere, independent de orice alte considerente;(d) "punct de trecere a frontierei" înseamnă orice punct de trecere autorizat de către autoritățile competente pentru trecerea frontierelor externe;(e) "date cu caracter personal", "prelucrarea datelor cu caracter personal" și "sistem de evidență a datelor cu caracter personal" au sensul prevăzut la articolul 2 din Directiva 95/46/CE.Articolul 3Transmiterea datelor(1) Statele membre iau toate măsurile necesare pentru a stabili obligația pentru operatorii de transport de a transmite, la cererea autorităților responsabile cu controlul persoanelor la frontierele externe, înainte de sfârșitul înregistrării (check-in), informațiile privind pasagerii pe care îi vor transporta către un punct autorizat de trecere a frontierei prin care respectivele persoane vor intra pe teritoriul unui stat membru.(2) Aceste informații includ următoarele:- numărul și tipul documentului de călătorie utilizat;- cetățenia;- numele complet;- data nașterii;- punctul de trecere a frontierei utilizat pentru a intra pe teritoriul statelor membre;- codul transportului;- ora de plecare și ora de sosire a transportului;- numărul total de persoane transportate;- punctul inițial de îmbarcare.(3) În nici unul dintre cazuri, transmiterea datelor menționate în alineatul anterior nu exonerează operatorii de transportde obligațiile și responsabilitățile care le revin în temeiul dispozițiilor articolului 26 din Convenția Schengen, astfel cum sunt completate prin Directiva 2001/51/CE.Articolul 4Sancțiuni(1) Statele membre iau toate măsurile necesare în vederea aplicării sancțiunilor operatorilor de transport care, ca rezultat al unei greșeli, nu au transmis datele sau au transmis date incomplete sau eronate. Statele membre iau măsurile necesare pentru a se asigura că aceste sancțiuni sunt cu efect de descurajare, eficiente și proporționale și că sunt după cum urmează:(a) fie valoarea lor maximă nu este mai mică de 5000 EUR sau decât echivalentul în moneda națională la cursul de schimb publicat în Jurnalul Oficial al Uniunii Europene din data intrării în vigoare a prezentei directive, pentru fiecare călătorie efectuată fără comunicarea datelor privind pasagerii sau în cazul comunicării incorecte a acestor informații,(b) fie valoarea lor minimă nu este mai mică de 3000 EUR sau decât echivalentul în moneda națională la cursul de schimb publicat în Jurnalul Oficial al Uniunii Europene din data intrării în vigoare a prezentei directive, pentru fiecare călătorie efectuată fără comunicarea datelor privind pasagerii sau în cazul comunicării incorecte a acestor informații.(2) Prezenta directivă nu împiedică statele membre să adopte sau să mențină, în ceea ce privește operatorii de transport care încalcă grav obligațiile care le revin în temeiul prezentei directive, alte sancțiuni, precum imobilizarea, sechestrul sau confiscarea mijlocului de transport ori suspendarea temporară sau retragerea autorizației de funcționare.Articolul 5AcțiuniStatele membre se asigură că actele lor cu putere de lege și actele administrative prevăd că operatorii de transport împotriva cărora s-a intentat o acțiune în scopul aplicării unor sancțiuni dispun de dreptul la apărare și de dreptul de a intenta acțiuni în mod efectiv.Articolul 6Prelucrarea datelor(1) Datele privind persoanele menționate la articolul 3 alineatul (1) se transmit autorităților responsabile cu efectuarea controlului persoanelor la frontierele externe prin care pasagerul va intra pe teritoriul unui stat membru, pentru a facilita realizarea acestui control în scopul combaterii mai eficiente a imigrației ilegale.Statele membre se asigură că datele sunt colectate de operatorii de transport și transmise, pe cale electronică sau, în caz de eșec, prin orice alte mijloace adecvate, autorităților responsabile cu efectuarea controalelor la punctul autorizat de trecere a frontierei prin care pasagerul va intra pe teritoriul unui stat membru. Autoritățile responsabile cu efectuarea controlului persoanelor la frontierele externe păstrează datele într-un fișier temporar.După intrarea pasagerilor, autoritățile menționate în paragraful anterior șterg datele în următoarele douăzeci și patru de ore de la transmiterea lor, cu excepția cazului în care aceste date sunt necesare ulterior pentru a permite autorităților responsabile cu efectuarea controlului persoanelor la frontierele externe să își exercite competențelor legale în conformitate cu dreptul intern și sub rezerva dispozițiilor privind protecția datelor prevăzute de Directiva 95/46/CE.Statele membre iau măsurile necesare pentru a stabili obligația operatorilor de transport de a șterge, în următoarele douăzeci și patru de ore de la sosirea mijlocului de transport prevăzut a articolul 3 alineatul (1), datele cu caracter personal pe care le-au colectat și le-au transmis autorităților responsabile cu controlul la frontiere în temeiul prezentei directive.În conformitate cu dreptul lor intern și sub rezerva dispozițiilor privind protecția datelor prevăzute de Directiva 95/46/CE, statele membre pot de asemenea utiliza datele cu caracter personal menționate la articolul 3 alineatul (1) în scopul aplicării legii.(2) Statele membre iau măsurile necesare pentru a stabili obligația operatorilor de transport de a informa pasagerii, în conformitate cu dispozițiile Directivei 95/46/CE. Această obligație are ca obiect și informațiile prevăzute la articolul 10 litera (c) și la articolul 11 alineatul (1) litera (c) din directiva menționată anterior.Articolul 7Transpunerea(1) Statele membre iau măsurile necesare pentru a se conforma prezentei directive până la 5 septembrie 2006. Statele membre informează de îndată Comisia cu privire la aceasta.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.Articolul 8Intrarea în vigoarePrezenta directivă intră în vigoare în treizeci de zile de la data publicării în Jurnalul Oficial al Uniunii Europene.Articolul 9DestinatariPrezenta directivă se adresează statelor membre, în conformitate cu Tratatul de instituire a Comunității Europene.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] JO C 82, 5.4.2003, p. 23.[2] JO L 187, 10.7.2001, p. 45.[3] JO L 281, 23.11.1995, p. 31.[4] JO L 176, 10.7.1999, p. 36.[5] JO L 176, 10.7.1999, p. 31.[6] JO L 131, 1.6.2000, p. 43.[7] JO L 64, 7.3.2002, p. 20.--------------------------------------------------


title: Directiva 2006/93/CE a Parlamentului European și a Consiliului din 12 decembrie 2006 privind reglementarea exploatării avioanelor care intră sub incidența părții a II-a, capitolul 3, volumul 1 din anexa 16 la Convenția privind aviația civilă internațională, a doua ediție (1988) (versiune codificată)Text cu relevanță pentru SEE.

text:
Anunţ juridic important

|

32006L0093

Jurnalul Oficial L 374 , 27/12/2006 p. 0001 - 0004

		20061212Directiva 2006/93/CE a Parlamentului European și a Consiliuluidin 12 decembrie 2006privind reglementarea exploatării avioanelor care intră sub incidența părții a II-a, capitolul 3, volumul 1 din anexa 16 la Convenția privind aviația civilă internațională, a doua ediție (1988)(versiune codificată)(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2),având în vedere propunerea Comisiei,având în vedere avizul Comitetului Economic și Social European [1],după consultarea Comitetului Regiunilor,hotărând în conformitate cu procedura prevăzută la articolul 251 din tratat [2],întrucât:(1) Directiva 92/14/CEE a Consiliului din 2 martie 1992 privind limitarea exploatării avioanelor care intră sub incidența părții a II-a, capitolul 3, volumul 1 din anexa 16 la Convenția privind aviația civilă internațională, a doua ediție (1988) [3] a fost modificată substanțial în repetate rânduri [4]. Din motive de claritate și de raționalitate, directiva respectivă ar trebui codificată.(2) Aplicarea standardelor de emisii sonore la avioane civile subsonice cu reacție are consecințe importante pentru prestarea de servicii în domeniul transportului aerian, în special în cazul în care respectivele standarde limitează durata de viață utilă a avioanelor exploatate de companiile aeriene.(3) Directiva 89/629/CEE a Consiliului din 4 decembrie 1989 privind limitarea emisiilor sonore produse de avioanele civile subsonice cu reacție [5] limitează înscrierea în registrele statelor membre la acele avioane care respectă standardele specificate în partea a II-a capitolul 2 volumul 1 din anexa 16 la Convenția privind aviația civilă internațională, a doua ediție (1988). Directiva în cauză specifică faptul că limitarea înscrierii de avioane reprezintă numai o primă etapă.(4) Ținând seama de problema congestionării crescânde a aeroporturilor comunitare, este esențial să se asigure valorificarea eficientă a instalațiilor existente. Acest lucru va fi posibil numai dacă se utilizează avioane acceptabile din punct de vedere ecologic.(5) Lucrările întreprinse de Comunitate în cooperare cu alte organisme internaționale indică faptul că, pentru protejarea mediului, orice regulă de limitare a înscrierii de avioane în exploatare trebuie să fie urmată de măsuri de limitare a exploatării avioanelor care nu respectă standardele prevăzute în capitolul 3 din anexa 16.(6) În acest scop ar trebui introduse reguli comune, în termene rezonabile, pentru a se asigura o abordare armonizată la scara întregii Comunități, în completarea dispozițiilor existente. Acest lucru este deosebit de important în perspectiva tendinței recente de liberalizare progresivă a traficului aerian european.(7) Zgomotul avioanelor ar trebui redus, ținând seama de factorii de mediu, posibilitățile tehnice și consecințele economice.(8) Este oportun să se reglementeze exploatarea avioanelor civile subsonice cu reacție prevăzute în registrele statelor membre și care respectă standardele prevăzute în capitolul 3 din anexa 16.(9) Statele membre ar trebui să stabilească sancțiunile aplicabile în cazul nerespectării dispozițiilor de drept intern adoptate în temeiul prezentei directive. Aceste sancțiuni trebuie să fie eficiente, proporționale și descurajante.(10) Prezenta directivă nu trebuie să aducă atingere obligațiilor statelor membre privind termenele pentru transpunerea în dreptul intern a directivelor menționate în anexa I partea B,ADOPTĂ PREZENTA DIRECTIVĂ:Articolul 1(1) Prezenta directivă are ca obiectiv reglementarea exploatării avioanelor civile subsonice cu reacție definite la articolul 2.(2) Prezenta directivă se aplică avioanelor a căror masă maximă la decolare este cel puțin egală cu 34000 kg sau a căror configurație interioară maximă, certificată pentru tipul de avion respectiv, include mai mult de 19 locuri de pasageri, exclusiv locurile rezervate echipajului.Articolul 2(1) Statele membre se asigură ca toate avioanele civile subsonice cu reacție care sunt exploatate pe aeroporturi situate pe teritoriul lor să respecte standardele enunțate în partea a II-a capitolul 3 volumul 1 din anexa 16 la Convenția privind aviația civilă internațională, a doua ediție (1988).(2) Teritoriul menționat la alineatul (1) nu include departamentele de peste mări prevăzute la articolul 299 alineatul (2) din tratat.Articolul 3(1) Statele membre pot acorda derogări de la articolul 2 pentru avioanele care prezintă un interes istoric.(2) Orice stat membru care acordă derogări în conformitate cu alineatul (1) informează autoritățile competente ale celorlalte state membre și Comisia, indicând motivele deciziei sale.(3) Fiecare stat membru recunoaște derogările acordate de un alt stat membru pentru avioanele înmatriculate în registrele acestuia din urmă.(4) În cazuri individuale, statele membre pot autoriza utilizarea temporară pe aeroporturile de pe teritoriul lor a unor avioane care nu pot fi exploatate pe baza altor dispoziții ale prezentei directive. Această derogare se limitează la:(a) avioane a căror exploatare este de natură excepțională, astfel încât nu ar fi justificat refuzul unei derogări temporare;(b) avioane care efectuează zboruri necomerciale în scopul realizării unor lucrări de modificări, reparații sau întreținere.Articolul 4Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.Articolul 5Statele membre stabilesc regimul sancțiunilor aplicabile încălcărilor dispozițiilor naționale adoptate în temeiul prezentei directive și iau măsurile necesare pentru a se asigura că respectivele reguli sunt puse în aplicare. Sancțiunile astfel prevăzute trebuie să fie eficiente, proporționale și descurajante. Statele membre comunică aceste dispoziții Comisiei și notifică în cel mai scurt timp orice modificare ulterioară referitoare la acestea.Articolul 6(1) Directiva 92/14/CEE se abrogă, fără a aduce atingere obligațiilor statelor membre în ceea ce privește termenele de transpunere în dreptul intern a directivelor prevăzute în anexa I partea B.(2) Trimiterile la directiva abrogată se interpretează ca fiind trimiteri la prezenta directivă și se citesc în conformitate cu tabelul de corespondență din anexa II.Articolul 7Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 8Prezenta directivă se adresează statelor membre.Adoptată la Strasbourg, 12 decembrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleM. Pekkarinen[1] JO C 108, 30.4.2004, p. 55.[2] Avizul Parlamentului European din 10 februarie 2004 (JO C 97 E, 22.4.2004, p. 67) și Decizia Consiliului din 14 noiembrie 2006.[3] JO L 76, 23.3.1992, p. 21. Directivă modificată ultima dată prin Regulamentul (CE) nr. 991/2001 al Comisiei (JO L 138, 22.5.2001, p. 12).[4] A se vedea anexa I partea A.[5] JO L 363, 13.12.1989, p. 27.--------------------------------------------------20061212ANEXA IPartea ADirectivă abrogată cu modificările sale succesiveDirectiva 92/14/CEE a Consiliului | (JO L 76, 23.3.1992, p. 21). |Directiva 98/20/CE a Consiliului | (JO L 107, 7.4.1998, p. 4). |Directiva 1999/28/CE a Comisiei | (JO L 118, 6.5.1999, p. 53). |Regulamentul (CE) nr. 991/2001 al Comisiei | (JO L 138, 22.5.2001, p. 12). |Partea BLista termenelor pentru transpunerea în dreptul intern(prevăzute la articolul 6)Directiva | Termenul de transpunere |92/14/CEE | 1 iulie 1992 |98/20/CE | 1 martie 1999 |1999/28/CE | 1 septembrie 1999 |--------------------------------------------------20061212ANEXA IITABEL DE CORESPONDENȚĂDirectiva 92/14/CEE | Prezenta directivă |Articolul 1 alineatele (1) și (2) | Articolul 1 alineatele (1) și (2) |Articolul 1 alineatul (3) | — |Articolul 2 alineatul (1) | — |Articolul 2 alineatul (2) | Articolul 2 alineatul (1) |Articolul 2 alineatul (3) | Articolul 2 alineatul (2) |Articolul 2 alineatul (4) | — |Articolele 3 și 4 | — |Articolul 5 alineatul (1) | — |Articolul 5 alineatul (2) | Articolul 3 alineatul (1) |Articolele 6 și 7 | — |Articolul 8 | Articolul 3 alineatul (4) |Articolul 9 alineatul (1) | Articolul 3 alineatul (2) |Articolul 9 alineatul (2) | Articolul 3 alineatul (3) |Articolele 9a și 9b | — |Articolul 10 alineatul (1) | — |Articolul 10 alineatul (2) | Articolul 4 |— | Articolul 5 [1] |— | Articolul 6 |— | Articolul 7 |Articolul 11 | Articolul 8 |Anexă | — |— | Anexa I |— | Anexa II |[1] Articolul 2 din Directiva 98/20/CE a Consiliului.--------------------------------------------------


title: Directiva 2000/51/CE a Comisiei din 26 iulie 2000 de modificare a Directivei 95/31/CE de stabilire a criteriilor specifice de puritate pentru îndulcitorii autorizați pentru utilizare în produsele alimentareText cu relevanță pentru SEE.

text:
Anunţ juridic important

|

32000L0051

Official Journal L 198 , 04/08/2000 P. 0041 - 0043 Ediţie specială în limba cehă Chapter 13 Volume 25 P. 438  - 440 Ediţie specială în limba estonă Chapter 13 Volume 25 P. 438  - 440 Ediţie specială în limba maghiară Chapter 13 Volume 25 P. 438  - 440 Ediţie specială în limba lituaniană Chapter 13 Volume 25 P. 438  - 440 Ediţie specială în limba letonă Chapter 13 Volume 25 P. 438  - 440 Ediţie specială în limba malteză Chapter 13 Volume 25 P. 438  - 440 Ediţie specială în limba polonă Chapter 13 Volume 25 P. 438  - 440 Ediţie specială în limba slovacă Chapter 13 Volume 25 P. 438  - 440 Ediţie specială în limba slovenă Chapter 13 Volume 25 P. 438  - 440

		20000726Directiva 2000/51/CE a Comisieidin 26 iulie 2000de modificare a Directivei 95/31/CE de stabilire a criteriilor specifice de puritate pentru îndulcitorii autorizați pentru utilizare în produsele alimentare(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/107/CEE a Consiliului din 21 decembrie 1988 privind apropierea legislațiilor statelor membre referitoare la aditivii alimentari autorizați pentru utilizare în produsele alimentare destinate consumului uman [1], astfel cum a fost modificată prin Directiva 94/34/CE a Parlamentului European și a Consiliului [2], în special articolul 3 alineatul (3) litera (a),după consultarea Comitetului științific pentru alimentație umană,întrucât:(1) Directiva 94/35/CE a Parlamentului European și a Consiliului din 30 iunie 1994 privind îndulcitorii pentru produsele alimentare [3], astfel cum a fost modificată prin Directiva 96/83/CE [4], stabilește listele cu substanțele care se pot utiliza ca îndulcitori alimentari.(2) Directiva 95/31/CE a Comisiei din 5 iulie 1995 de stabilire a criteriilor specifice de puritate pentru îndulcitorii utilizați în produsele alimentare [5], astfel cum a fost modificată prin Directiva 98/66/CE [6], stabilește criteriile de puritate pentru îndulcitorii menționați de Directiva 94/35/CE.(3) Având în vedere progresul tehnic, este necesară modificarea criteriilor de puritate stabilite de Directiva 95/31/CE pentru siropul de manitol (E 421) și de maltitol [E 965(ii)]. În consecință, este necesară adaptarea directivei menționate.(4) Este necesar să se țină seama de specificațiile și metodele analitice pentru îndulcitori stabilite în Codex Alimentarius, astfel cum au fost redactate de Comisia mixtă de experți FAO/OMS pentru aditivii alimentari (CMEAA).(5) Măsurile prevăzute de prezenta directivă sunt conforme cu avizul Comitetului permanent pentru produse alimentare,ADOPTĂ PREZENTA DIRECTIVĂ:Articolul 1În anexa la Directiva 95/31/CE, textul referitor la siropul de manitol (E 421) și la cel de maltitol [E 965(ii)] se înlocuiește cu textul din anexa la prezenta directivă.Articolul 2Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 2001. Statele membre informează de îndată Comisia cu privire la aceasta.Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 4Prezenta directivă se adresează statelor membre.Adoptată la Bruxelles, 26 iulie 2000.Pentru ComisieDavid ByrneMembru al Comisiei[1] JO L 40, 11.2.1989, p. 27.[2] JO L 237, 10.9.1994, p. 1.[3] JO L 237, 10.9.1994, p. 3.[4] JO L 48, 19.2.1997, p. 16.[5] JO L 178, 28.7.1995, p. 1.[6] JO L 257, 19.9.1998, p. 35.--------------------------------------------------20000726ANEXĂ"MANITOL E 4211.ManitolSinonime | D-manitol |Definiție | Manitolul se fabrică prin hidrogenarea catalitică a unui amestec de glucoză și fructoză obținute din zahăr invertit |Denumirea chimică | D-manitol |Nr. Einecs | 200-711-8 |Formula chimică | C6H14O6 |Greutatea moleculară | 182,2 |Verificare | Conținutul de D-manitol trebuie să fie de minimum 96,0 % și maximum 102 % substanță uscată |Descriere | Pulbere cristalină, albă, inodoră |IdentificareA. Solubilitate | Solubil în apă, foarte puțin solubil în etanol, practic insolubil în eter |B. Intervalul de topire | Între 164 și 169 °C. |C. Cromatografie în strat subțire | Trece proba |D. Rotația specifică | α 20D: + 23 °C până la 25 °C (soluție de borat) |E. pH | Între 5 și 8 Se adaugă 0,5 ml soluție saturată de clorură de potasiu la 10 ml de soluție 10 % greutate/volum de probă, apoi se măsoară pH-ul |PuritatePierdere la uscare | Maximum 0,3 % (105 °C, 4 ore) |Zaharoze reducătoare | Maximum 0,3 % (glucoză) |Zaharoze totale | Maximum 1 % (glucoză) |Cenușă sulfatată | Maximum 0,1 % |Cloruri | Maximum 70 mg/kg |Sulfat | Maximum 100 mg/kg |Nichel | Maximum 2 mg/kg |Plumb | Maximum 1 mg/kg |2.Manitol obținut prin fermentațieSinonime | D-manitol |Definiție | Manitolul se mai poate obține prin fermentarea discontinuă în condiții aerobe a unei tulpini de drojdie Zygosaccharomyces rouxii |Denumirea chimică | D-manitol |Nr. Einecs | 200-711-8 |Formula chimică | C6H14O6 |Greutatea moleculară | 182,2 |Verificare | Conținutul de D-manitol: peste 99 % substanță uscată |Descriere | Pulbere cristalină, albă, inodoră |IdentificareA. Solubilitate | Solubil în apă, foarte puțin solubil în etanol, practic insolubil în eter |B. Intervalul de topire | Între 164 și 169 °C. |C. Cromatografie în strat subțire | Trece proba |D. Rotația specifică | α 20D: + 23 °C până la 25 °C (soluție de borat) |E. pH | Între 5 și 8 Se adaugă 0,5 ml soluție saturată de clorură de potasiu la 10 ml de soluție 10 % greutate/volum de probă, apoi se măsoară pH-ul |PuritateArabitol | Maximum 0,3 % |Pierdere la uscare | Maximum 0,3 % (105 °C, 4 ore) |Zaharoze reducătoare | Maximum 0,3 % (glucoză) |Zaharoze totale | Maximum 1 % (glucoză) |Cenușă sulfatată | Maximum 0,1 % |Cloruri | Maximum 70 mg/kg |Sulfat | Maximum 100 mg/kg |Plumb | Maximum 1 mg/kg |Bacterii mezofile aerobe | Maximum 103/g |Colibacili | Absenți în 10 mg |Salmonella | Absentă în 10 mg |E. coli | Absentă în 10 mg |Staphylococcus aureus | Absent în 10 mg |Pseudomonas aeruginosa | Absent în 10 mg |Mucegaiuri | Maximum 100/g |Drojdii | Maximum 100/g" |"SIROP DE MALTITOL E 965(ii)Sinonime | Sirop de glucoză hidrogenată cu conținut mare de maltoză, sirop de glucoză hidrogenată |Definiție | Amestec ce conține în principal maltitol cu sorbitol și oligo și polizaharide ydrogenate. Se obține prin hidrogenarea catalitică a unui sirop de glucoză cu conținut mare de maltoză. Produsul se comercializează atât sub formă de sirop, cât și sub formă solidă. |Verificare | Conținutul de zaharide ydrogenate totale anhidre trebuie să fie de minimum 99 % și conținutul de maltitol anhidru de minimum 50 % |Descriere | Lichid vâscos limpede, incolor și inodor sal mase cristaline albe |IdentificareA. Solubilitate | Foarte solubil în apă, ușor solubil în etanol |B. Cromatografie în strat subțire | Trece proba |PuritateApă | Maximum 31 % (Karl Fischer) |Zaharoze reducătoare | Maximum 0,3 % (glucoză) |Cenușă sulfatată | Maximum 0,1 % |Cloruri | Maximum 50 mg/kg |Sulfat | Maximum 100 mg/kg |Nichel | Maximum 2 mg/kg |Plumb | Maximum 1 mg/kg" |--------------------------------------------------